Det er ikke bare kulden som svir: Strømprisene doblet på ett døgn
Med svært mange blå de fleste steder, og også nye kulderekorder, har nordmenn i takt med at gradene går ned, skrudd innetemperaturen opp. Det kan få konsekvenser for lommeboken når strømregningen kommer. Strømprisene bergenes hver dag ut fra tilbud og etterspørsel, og ifølge tall fra den nordiske kraftbørsen Nord Pool, har strømprisene flere steder i landet doblet seg fra onsdag til torsdag. Det var Dagbladet som først omtalte saken. Sjekk været hvor du bor her– Norge henger tett sammen med det nordiske og det europeiske kraftmarkedet, og at det er kaldt også i Sverige og Finland spiller en rolle, sier kommunikasjonsdirektør i Nord Pool, Stina Johansen, til VG. I Oslo og på resten av Østlandet har strømprisene økt mest, og tallene kan få det til å gå iskaldt nedover ryggen til østlendinger som har latt panelovnen stå på maks de siste dagene. Den såkalte spotprisen per kilowattime gikk opp fra 40 øre til nesten 90 øre. I tillegg kommer forbruksavgift og moms, som gir en totalpris torsdag på hele 133 øre per kilowattime, skriver Dagbladet.Også i Trondheim gjorde strømprisene et klekkelig hopp, og økte med 91 prosent fra onsdag til torsdag. Før avgift og moms betaler trønderne nå 90 øre. Befolkningen på Møre, i Midt-Norge og i Nord-Norge har også hatt et kraftig hopp i strømprisene siden i går. Det er imidlertid ikke over hele landet at strømprisene har skutt i været. Sørlandet slipper billigere unna. Johansen forklarer at en del av årsaken til det er at det igjen importeres mer vindkraft fra Danmark. – En av grunnene til at Sørlandet holdt seg stabilt, var at man fikk god hjelp av vindkraft fra Danmark, sier Johansen til VG. Også Vestlandet har tilnærmet lik pris på strømmen i dag som i går.Ifølge Johansen går cirka to tredjedeler av kraftforbruket i Norge til oppvarming, og at det har blitt kaldere har kunnet merkes også på forbruket. Hun forteller at den største økningen i strømforbruk var på Sørlandet og Østlandet, men hele landet hadde en ganske jevn økning. – Vi har sett at strømforbruket har gått opp i de ulike områdene. Det er en konsekvens av at det blir kaldere, sier hun og legger til: – Så langt i år var gårsdagen den dagen med høyest strømforbruk.Men selv om kulden ikke skal synke så mye med det første, ser det imidlertid ut til at strømprisene skal det. – Prisene er rimeligere i morgen, så dette hoppet varte bare én dag, sier Johansen. I morgen går strømprisene på Østlandet, i Midt-Norge og i Nord ned fra 89 til 43 og 56 øre (dette er rene strømpriser uten at hverken nettleie eller merverdiavgift er inkludert red.anm.). Sørlandet og sørvestlandet vil imidlertid se en liten økning. – Der vil prisen gå fra dagens 38 – 39 øre og opp til 43 øre, forklarer hun. På Forbrukerrådets tjeneste strømpris.no kan du selv følge med på strømprisene og hvilken strømleverandør du har.
Det iskalde «vårværet» i Norge og store deler av Europa har ført til skyhøyt strømforbruk. Det har sendt prisene til værs.